జగదీష్ మెట్‌గుడ్

జగదీష్ చన్నప్ప మెట్‌గుడ్ కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు బైల్‌హోంగల్ శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు.
రాజకీయ జీవితం
జగదీష్ మెట్‌గూడ భారతీయ జనతా పార్టీ ద్వారా రాజకీయాల్లోకి వచ్చి 1999 కర్ణాటక శాసనసభ ఎన్నికలలో బైల్‌హోంగల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి 15,754 ఓట్లతో నాల్గొవ స్థానంలో నిలిచాడు. ఆయన 2004  శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మహంతేష్ కౌజాలగిపై 11,575 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు.

జగదీష్ మెట్‌గూడ 2008 కర్ణాటక శాసనసభ ఎన్నికలలో బైల్‌హోంగల్ శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మహంతేష్ కౌజాలగిపై 9,240 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. ఆయన 2013  శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కర్ణాటక జనతా పక్ష అభ్యర్థి విశ్వనాథ్ పాటిల్ చేతిలో 3,621 ఓట్ల తేడాతో ఓడిపోయాడు. 

జగదీష్ మెట్‌గూడ 2018 కర్ణాటక శాసనసభ ఎన్నికలలో బైల్‌హోంగల్ శాసనసభ నియోజకవర్గం నుండి బీజేపీ అభ్యర్థిగా టికెట్ దక్కకపోవడంతో స్వతంత్ర అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మహంతేష్ కౌజాలగి 5122 ఓట్ల తేడాతో ఓడిపోయాడు. ఆయన 2023 కర్ణాటక శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి మహంతేష్ కౌజాలగి చేతిలో 2,778 ఓట్ల తేడాతో ఓడిపోయాడు. 
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు
వర్గం:2008 కర్ణాటక శాసనసభ్యులు